OBVIJEST**: Čitanjem do zvijezda 2020./2021.**

Pozivaju se učenici koji žele sudjelovati u kvizu **Čitanjem do zvijezda** da se jave u školsku knjižnicu do 30. listopada. Više o kvizu, natjecateljskim kategorijama i temi saznajte iz dokumenta u privitku.

Čitanjem do zvijezda kviz je za poticanje čitanja i kreativnosti za učenike osnovnih i srednjih škola. Sastoji se od dvaju dijelova: kviza znanja i prezentacije multimedijskog uratka. Cilj mu je poticati učenike na čitanje s razumijevanjem, istraživanje, kreativno stvaranje, na timski i individualni rad, na organizirano i smisleno provođenje slobodnoga vremena. Natjecanje u znanju provodi se on-line ispunjavanjem ispita znanja. Multimedijski uradak u trajanju do triju minuta (videoclip, prezentacija, animacija, digitalni plakat/poster…) vezuje se uz temu i izrađuje na temelju pročitane sve tri zadane knjige te može biti rad jednog učenika ili timski rad nekoliko njih.

**Kviz znanja i kreativnosti se sastoji od dva dijela:**

a) kviza znanja

b) prezentacije multimedijskog uratka

**Kviz znanja**

Ovogodišnja **TEMA** kviza znanja i kreativnosti *je:***KNJIGA, KNJIŽARA, KNJIŽNICA**

U kvizu znanja učenici će odgovarati on-line na pitanja iz sljedećih knjiga redom kako su navedene:

**1. Nina George:  Mala pariška knjižara**- Jean Perdu u plovećoj knjižari prodaje knjige kao lijek.

**2. Veronica Henry: Kako pronaći ljubav u knjižari**- Emilla se vraća u rodni gradić da spasi obiteljsku knjižaru.

**3. Amy Meyerson: Nebo puno knjiga -** Roman o obitelji, oprostu i knjigama.

.